2

ISIGIDIMI SAMAXOSA, AUGUST 1, 1875.

ngazinye ezisa ezinkanti etengisa ngazo efuna okukudla kumhlwempuzisayo umntu akubutanda, batyeba nguye abanini

belilishwa lingapele ndawo. Uqale ngenkabi zatsbona zonke kulomhadi obunzulu bungaziwa bani, ulandelise amatokazi enkomo wawatshonisa kwakona nawo, ungene ezimazini ezisengwayo zahamba kwalondlela nazo. Amahashe ake abalekayo uwaleqe kwaolo lugqatso nawo, ungene kwimpahla emfutshane wayintywilisela kwakona nayo. Kwezandawo abeselehamba kuzo uqelene namanye amanxila awamtomakalalisayo kobobugeza bake, awancoma isisa sake akuwapuzisa, awam- bongayo akutulula akayeka kulemvaba yake, kublangene amageza afike omelezana kobubugeza bawo. Kowabo bekutshonwa ngamasi, ukudla kwalapa bebobupambanisa ingqondo, uwabele lamakolwane ake lento bapumelene ukuyidla bonke, ati wona ukubulela ambiza amaganyana amnandi, kunjalo nje akamlibala umfo ofeketa ngempahla yake. Afika lamanxilana anamatela kuye angunga yena lemihla esekeleze lamanzi awamkelisayo ngesisa. Lemibla akahlukananga nenkanti, kuyasaselekona, imini le abate kona kuya- hlwa selefile kunxila afumane alale nokuba kupi. Into yake ebefumane atengise ngayo azuze imali engeyiyo inani layo, aye kuyicita yonke ke ekuuxileni, kunjalo nje lemihla ubehlelwa zinxwaleko njengamfo utile wasekutini ulinxila, owaya kutengi- sangoboya bake, walifumana inani elane- leyo, wapambukela nkantinini, wasela, wayotywa kona, wati akuqabuka sekulelinye ixesha seliyenye imini wavuka engasenanto anayo ngapandle kwengubo ayambeteyo, akayazi nalemali yake ukuba iye yadaka pina yona. Ibinokutini impahla yomfana osimilo sinje ukwanda, ukuhluma, ingase namntu nje uyikangelayo Icitwa nje ngumniniyo, eyicitela ilishwa, ibinokutini ukwanda? Uke waza weva kusitiwa impahla yomntu iyandiswa yimikwa enje yobugeza? Asingummangaliso okokuba lempahla iye ipela ngokupela. Ngapandle koko uhlangene namahule njengoko kutshiwoyo kwi verse yamashumi omatatu yesisiqendu, ke ukuba ufuna ukuyiqonda imisebenzi yehule tyila ilizwi lika Tixo ufunde isiqendu sesixenxe sencwadi ye Mizekeliso kulapo woqondiswa ukuba imikwa yalo ilili-

shwa lika shwakazi, uzuti kumazwi oku- gqibela esosiqendu ufumane elilizwi liti, “ Baninzi ababuieweyo bewiswa lilo, nabo bonke ababuleweyo lilo baninzi; indlela zesihogo yindlu yalo, zisihla zibe'ka emagumbini okufa.” Niti gxebe angaba ngumntu na omakolwane angabantu bo- lohlobo? Lamaqabane alomfana axele indlanga ezi, imikaza le, zona zinto ziti zinamatele ezinkomeni nase mahasheni, ziliminye kunene igazi lalompahla, kuhlute zona ingcungcuteke yona. Zifike zatana nama ezizikohlakali kulomfana nasebusuku nasemini azahlukana naye, zapila ngaye zimbonile ukuba utanda kunene ukudunyiswa, ukunconywa, zamana zimxokisa ke lemihla ngokuti ukumbulisa Ah! Nkosi! owenjenjalo ngoseleya kupuziswa kwaoko. Isisa senxila asipele ndawo. Kuko mfo ndimaziyo ongumbulali wosapo lwake kanti kumakolwane ake akuko unjengayo ukulunga, kuba mhlana afumene netiki le kunokuyisa kusapo Iwake oluya luhamba ze, oluya luqauka yindlala, usuke abekele enkantini paya namaqabane ake kuselwe kunxilwe azeke agoduke aye emzini wake amtuke umkake abangxolise abantwana bake, imbitywana ezililiswa kude kuse yindlala. Nalomfana ubekwanesisa kulamakolwane ake enkohlakalo, ngabona bantu ebekolwe ngabo yena kuno yise Iowa, kumnandi kuye namhla, kuluvuyo kuye ukuba enokwenza akutandayo anxile arexeze atini kungeko bani umpazamisayo kwezonto azitandayo yena.

III. Ndifike ke kwilizwi lesitatu eliti lempahla yake wayic'ita ngentlalo yoku- zibubisa. Kutiwa apa ufike wazitshabalalisa ngokwake, wazeyelisela ngokwake ebubini. Elilizwi liti wayic'ita impahl’ ake ngentlalo yokuzibubisa kukuti, usuke wazinikela kwinkanuko zentliziyo yake yati nantoni ikohlakeleyo wayenza ngobungxamo ngokuyibawela, abe ke ngokwenjenjalo kwake ezintywilisela ngokokude kungabiko temba lokuba uyakubuya abe ngumntu. Usuke wabuncama ubuntu bake waziqikaqika eludakeni Iwenkohlakalo wabonakala ukuba ngoku akasento yamntu, umfo ozilahlileyo kwapela. Akaqutywanga bani, akafundiswa- nga bani, akakokelwanga bani, kutande intliziyo yake wazilahla, yapela kwetu im- pahla yake, yabanga, yaxela ikepu eli lisuke

inyibilike kuti tu lakufudumala ilanga, akwasala nokuba ibenye yanga ngati uye wayeyelisela esizibeni ukucitakala kwayo. Lampahla ebeyihlanganisa ukuze anduluke ekaya kanti ebeyihlanganisela ukuze ayicite, eyibuta ukuze ayibangazise. Kanti ebengaye kuyifuya, kuyigcina, icitwe kwangexeshana yanga ngati itinjwe ngamini nye lutshaba, ukumka kwayo, uke wa nga ngati unemihlali kuqala, kungene usizi kamva akuyibona ipela yonke; ike yamlibazisa oku isekoyo, kuvele ububi, imbandezelo, yakutshona yonke enkohlakalweni. Kuhleliwe nje ubesekelana noku na ngokuya kumka kwake nayo kowa- bo? Wasala ze namhla akwabiko nkomo isengwayo ingeniswayo ebuhlanti, yati yonke impahla yake yatyebisa abanini zinkanti yahlaula amatyala okurexeza, yavuza mahule ezinkohlakalweni zawo. Okwenene ngumfana uzib'ub'isayo, uzibulalayo, uzihlwempuzisayo ngalemikwamje ukuncbla kwayo. Lamkohla namhla iqinga enza ngalo wasuka wati umntwana womntu wabonakala elihlwempu elimdaka, elingenayo netiki le yokutenga isonka, bapela ubuhomba, azabisabonakala izivato, waguquka wangumfo ombi. Wazonela ngabom, wazincipisa ngabom, wazitobela ngabom ilishwa.

Okukuzibubisa kwalomfana ikwayilento yenziwa ngumntu wonke osahleliyo ebunyameni besono, ongekamkonzi u Tixo, ongekayitobeli imiteto yake, ongekalamkeli ilizwi lake ongekaguquki ezonweni zake. Wenamntu ungekakolwa ngu Tixo, ndikuxelele, usezweni elikude, uyazibubisa, uyazitshabalalisa; ezizinto uzenzayo zicaswayo lilizwi lika Tixo ziyawona um- pefumlo wako, zikuqwebela ityala osaza kulitwala wedwa. Ngokokwenjenjalo kwako uti udla ubomi, udla ubumuandi uyolisa intliziyo yako, uyazilibazisa nje ungoni mntu. Uti wona lomzekeliso inkulu into oyicitayo, usazakuyililela wakotuka kamva; ininzi impahla odlala ngayo engaba ngapezu kwezinkomo zacitwayo ngulomfana. Wena uti hai uyolo lokuba ngumntu ongaqotyoshwe miteto ka Tixo, okululekileyo, onokwenza into yonke oyitandayo ungazeki tyala bani kuba ubambe amasiko ohlanga. Uti hai into imnandi ukungabi gqoboka, hai into imnandi ukungakatazwa zingcinga ezingo Tixo, ukungabinaluvalo, uhlale